stanford-oval/wikipedia huggingface dataset:
אוניית מכולות
היבטי בטיחות

על פי הערכות שונות בכל שנה אובדות בין 2,000 ל-10,000 מכולות שהיו על אוניות מכולות, אשר עלותן כ-370 מיליון דולר מדי שנה. רוב המכולות נופלות מאוניות מכולות בים הפתוח בעת סערה, אולם היו גם אוניות מכולות שטבעו בים על כל מטענן. כאשר מכולות נופלות מאוניית מכולות הן הופכות לפסולת ימית המהווה סיכון סביבתי. לאחר נפילתן לים המכולות שוקעות במים לאחר שהן נפרצות ומתמלאות במים.
שוד ימי גורם מדי שנה לנזקים הנאמדים בכ-100 מיליון דולר, בנזקים ישירים, באילוצן של חברות ספנות לתכנן נתיבים ארוכים יותר העוקפים אזורי סכנה, או בשיט במהירות גבוהה ובזבזנית בדלק באזורים שורצי פירטים, במיוחד באזור מזרח אפריקה.
הערות שוליים

↑  Brian J. Cudahy, Box boats: how container ships changed the world. Fordham Univ Press, 2006. ISBN 0823225682. p. 28
↑  Propulsion Trends in Container Vessles. Man Diesel Turbo, p. 6(הקישור אינו פעיל, 6.3.2020)
↑  Julie Holt (28 במאי 2010). "Ebba Mærsk beats world record". Ingeniøren. נבדק ב-11 ביוני 2010. {{cite web}}:  (עזרה)
↑  COSCO GUANGZHOU. MarineTraffic.com
↑  Reederei Blue Star GmbH (2011). "Bay Class Overview". Reederei Blue Star Fleet. Hamburg: Reederei Blue Star GmbH. אורכב מ-המקור ב-2011-07-19. נבדק ב-2012-01-01.
↑  Fearnresearch (2005). "Fearnley's Annual Review, 2004" (PDF). Oslo: Fearnleys AS. p. 90. נבדק ב-2012-01-01.
↑  Container Towage & Securing Systems Peck&Hale, p. 10
↑  "Alphaliner – TOP 100 – Existing fleet on February 2021". www.alphaliner.com. נבדק ב-2021-02-24.
↑  United Nations Conference on Trade and Development (UNCTAD), Review of Maritime Transport: 2010. p. 30
↑  UNCTAD, p. 85
↑  נתוני קיבולת מדויקים של אוניות מכולות הם בגדר סוד מסחרי של בעליהן ולכן ייתכנו הבדלים בנתונים בין מקורות שונים.
↑  "HMM Names World's Largest Container Vessel, 'HMM Algeciras'". נבדק ב-2021-02-24.{{cite web}}:  תחזוקה - ציטוט: url-status (link)
↑  "Korean Register - HMM Oslo". נבדק ב-2021-02-24.{{cite web}}:  תחזוקה - ציטוט: url-status (link)
↑  "World's largest container ship arrives at Felixstowe". נבדק ב-2021-02-24.{{cite web}}:  תחזוקה - ציטוט: url-status (link)
↑  "MSC Mina". נבדק ב-2021-02-24.{{cite web}}:  תחזוקה - ציטוט: url-status (link)
↑  "CMA CGM | World Premiere: Launching of the World's Largest LNG-Powered Containership and Future CMA CGM Group Flagship". www.cma-cgm.com. נבדק ב-2021-02-24.
↑  "New Largest Containership In The World 'OOCL Hong Kong' Christened haul". נבדק ב-24 בפברואר 2021. {{cite news}}:  (עזרה)
↑  "China's largest cargo ship handed over to owners | Hellenic Shipping News Worldwide". www.hellenicshippingnews.com (באנגלית אמריקאית). נבדק ב-2021-02-24.
↑  "CMA CGM ANTOINE DE SAINT EXUPERY". www.cma-cgm.com (באנגלית). נבדק ב-2021-02-24.
↑  "Madrid Maersk" (הודעה לעיתונות). נבדק ב-2021-02-24.
↑  Maersk Line contracts additional 10 Triple-E vessels. Maersk Line, June 27, 2011(הקישור אינו פעיל, 6.3.2020)
↑  Hamburg Index
↑  10,000 SHIPPING CONTAINERS LOST AT SEA EACH YEAR…HERE’S A LOOK AT ONE. SingularityHUB
↑  Sources of Marine Debris. noaa.gov(הקישור אינו פעיל, 6.3.2020)
↑  Pirater koster årligt Mærsk en halv milliard. maritimedanmark.dk, 22.2.2011(בדנית)
| --- | --- |
בקרת זהויות :  NLI: 987007557971305171  BnF: cb11979872j (data)  GND: 4113241-5  KulturNav: 7adc0874-7331-403b-9806-f8fb026d4521  LCCN: sh85031518 
טעינה ופריקה של מטען כללי באונייה לפני עידן המכולות
מכלית מדגם T-2 מימי מלחמת העולם השנייה. אוניות מדגם זה הוסבו לאוניות המכולות הראשונות
ספנת מטען באוניית מכולות, מחולקת לתאים, בהם ניתן לראות בבירור את המסילות האנכיות
מימין, מנעול סיבוב לעיגון מכולה אל גוף האונייה, ברקע נראים מוטות קשירה ועיגון ומכולה מעוגנת
אורן לוטנברג

| --- | --- |

אורן לוטנברג בהופעה
 לידה:  23 בספטמבר 1973 (בן 51) תל אביב-יפו, ישראל 
 מוקד פעילות:  ישראל, הממלכה המאוחדת 
 סוגה:  רוק, אלקטרו, מוזיקת פופ, פאנק 
 שפה מועדפת:  אנגלית 
 שיתופי פעולה בולטים:  ברי סחרוף, זקני צפת, הבליינים
 חלק מההרכבים המוזיקליים:  זקני צפת, הבליינים
 
אורן לוּטנברג (נולד ב-23 בספטמבר 1973 בתל אביב) הוא גיטריסט, זמר ומפיק מוזיקלי ישראלי. לוּטנברג נחשב לאחד הגיטריסטים הבולטים של הרוק הישראלי משנות התשעים ועד ימינו.
כיום משמש לוטנברג כגיטריסט ומפיק מוזיקלי, בעיקר עם ברי סחרוף וכאמן סולו השר את חומריו האישיים.
חיים אישיים

אורן מתגורר בתל אביב, נשוי לענת ואב לבן ובת.
דיסקוגרפיה > סולו

סינגל  - מענה אנושי (2020)
סינגל - הפוך על הפוך (2020)
סינגל - אמונה (2022)
סינגל - קוף אינטליגנט (2023)
סינגל - שש שנים (2023)
אלבום בכורה (2024)
דיסקוגרפיה > עם זקני צפת

(1992) זקני צפת - "זקני צפת"
(2014) זקני צפת- "לא היו דברים מעולם"
דיסקוגרפיה > עם הבליינים

(2003) הבליינים - "שירים של מלחמות"
דיסקוגרפיה > אלבומים בהם השתתף

(1992) "זהב" - שלווה ברטי
(1994) "זקני צפת 2" - זקני צפת
(1995) "חם על הירח" - ברי סחרוף
(1995) "האלף ואחד" - ג'וני שועלי
(1998) "נגיעות" - ברי סחרוף
(1998) "ביקיני 2" - ביקיני
(1999) "סוס" - יהלי סובול
(1999) "99'" - שם טוב לוי
(2001) "האחר" - ברי סחרוף
(2002) "ברי סחרוף בהופעה 93'-02'" - ברי סחרוף
(2006) "להלהלנד" - עינת אקר
(2011) "אתה נמצא כאן" - ברי סחרוף
(2016) "ליקוטים" - ברי סחרוף
דיסקוגרפיה > פסקולים בהם השתתף

(1996) "קלרה הקדושה"
(1997) "עפולה אקספרס"
(2001) "MADE IN ISRAEL" (עיבוד, קלידים)
(2003) "עד ראייה" – סרטו של אדם ברוך
דיסקוגרפיה > הקלטות נוספות

(1990) "שיר הגלשן" מתוך "שוב יוצא הזמר" - פרויקט חידושי השירים של גל"צ
(2001) "לעולם לא תוכל לחזור" מתוך "תולדות המים - שירים לאחרים" של דני סנדרסון (גיטרה)
(2001) "בלי ראש אין ראש" מתוך "חצי אוטומטי" של רמי פורטיס (גיטרה חשמלית)
(2003) "נגיעות Live" מתוך אלבום האוסף "רק בישראל - הישראלים הגדולים של 2003"
(2008) "בלדה לנאיבית" מתוך האלבום "עבודה עברית 2"
דיסקוגרפיה > הצגות (הלחנה ועריכה מוזיקלית)

(2000) "לצחוק בפראות" מאת כריסטופר דורנג, בבימויו של רועי נווה בפסטיבל עכו / תיאטרון תמונע
(2003) "עד ראייה" מאת יהושע סובול בתיאטרון הקאמרי
(2003) "מלחמה וחלום - דו סיוט" בסמינר הקיבוצים
(2004) "אניהו" מאת אתגר קרת בתיאטרון אורנה פורת בשיתוף סמינר הקיבוצים
(2004) "פרידות" מאת רועי נווה בתיאטרון תמונע
(2007) "גן ריקי" מאת דויד גרוסמן
(2009) "המשוגעות של יפו" בפסטיבל עכו / תיאטרון יפו
(2010) "מופע הפרידה של רענן פררה ורועי נווה - Fade" בבימויו של משה בן שושן בפסטיבל עכו / תיאטרון תמונע
מפיק מוזיקלית את רוב הצגותיו של רועי נווה
אידניה-אה-נובה

אידניה-אה-נובה (בפורטוגזית: ‏Idanha-a-Novaקובץ:Pt-pt Idanha-a-Nova FF.ogg‏Ⓘ‏) היא עיר ורשות מקומית, הממוקמת במחוז קשטלו ברנקו במרחב מרכז בפורטוגל. על פי מפקד האוכלוסין, שנערך בשנת 2011 בעיר, נמצא כי היא מונה 9,716 תושבים על שטח של 1416.34 קילומטר רבוע. נתונים אלו קובעים כי אידניה-אה-נובה היא אחת הערים הגדולות והדלילות ביותר בפורטוגל. אפונסו השני, מלך פורטוגל בשנים 1211–1223, אישר את אמנתו בשנת 1219 ושינה את שם המקום לאידניה-אה-נובה, כדי להבדיל בינו לבין אידניה-אה-ולאה, הממוקמת במרחק של כ-18 קילומטרים משם. יום העיר חל מדי שנה ביום שני, חמישה עשר ימים לאחר חג הפסחא. ראש העיירייה המכהן הוא ארמינדו מוריירה פאלמה ז'סינטו מהמפלגה הסוציאליסטית.
כלכלה

כלכלת העיר מתבססת בעיקר על חקלאות, גידול בעלי חיים מבויתים, ייעור ותיירות. החל משנת 1997 מארחת עיריית אידניה-אה-נובה את פסטיבל בום הבינלאומי. במהלכו מספר התושבים בעיר גדל פי כמה. מתוקף תפקידה כרשות מקומית, בשטחה של אידניה-אה-נובה שוכנת עיר הספא טרמאס דה מונפוטינהו. החקלאות בה כוללת ייצור זרעי יבול, ייצור גבינה, גננות ועיבוד של זיתים ושקדים. ליד המאגר של הסכר המקומי, מארשל קרמונה, נמצא פארק קמפינג.
הערות שוליים

↑  Instituto Nacional de Estatística
↑  "Áreas das freguesias, concelhos, distritos e país". אורכב מ-המקור ב-2018-11-05. נבדק ב-2018-11-05.
↑  "Idanha-a-Nova: Queijo da Fonte ganha prémio Intermarché".
↑  "Hortas d'Idanha".
↑  Empresa espanhola de produção de amêndoa instala-se em Idanha-a-Nova, www.lusa.pt
| --- | --- |
בקרת זהויות :  NLI: 987007567145305171  GND: 5349675-9  LCCN: n85161346  MusicBrainz: bd389583-2735-477c-86b5-c958d1888a03  SUDOC: 170739600  VIAF: 148990319   WorldCat (עם VIAF): 148990319
איליה גורביץ'

| --- | --- |
אין תמונה חופשית
 לידה:  8 בפברואר 1972 (בן 52) קייב, ברה"מ 
 הדרגה הגבוהה ביותר:  רב אמן (מ-1993)
 מד כושר מרבי:  2586 (יוני 1998)
 מד כושר נוכחי:  2586 (לא פעיל)
 מדינה:  ברית המועצות, ארצות הברית
 
איליה גורביץ' (באנגלית: Ilya Gurevich; נולד ב-8 בפברואר 1972, קייב, ברית המועצות (כיום אוקראינה)) הוא שחמטאי יהודי-אוקראיני-אמריקאי בדרגת רב אמן.
ביוגרפיה

איליה גורביץ' נולד בקייב. בסוף שנות ה-70 של המאה ה-20 היגרה משפחתו לארצות הברית. בשנת 1983 הוא זכה באליפות ארצות הברית בשחמט לתלמידי בתי הספר. 
 בשנת 1984, בגיל 12, הוא ניצח באליפות העולם לצעירים עד גיל 14. בגיל 18 הוא ניצח באליפות העולם לנוער (והקדים את אלכסיי שירוב, שסיים במקום השני).
בשנת 1992 בתחרות ברינו גורביץ' סיים במקום השני אחרי גרגורי קיידנוב ובשיקגו הוא סיים במקום השני אחרי רומן ג'ינג'יחאשווילי.
בשנת 1985 הוענקה לגורביץ' דרגת רב אמן.
בשנת 1993 בתחרות בבוסטון הוא סיים במקום ה-5 (ניצח ג'ואל בנג'מין). בשנת 1999 בתחרות לזכר ברונשטיין הוא זכה במקום השני.
הוא הפסיק להשתתף בתחרויות[דרושה הבהרה] ועבר לעבוד בבורסה לניירות ערך.
איאק

איאק (בהונגרית: Ajak) היא עיר במחוז סבולץ'-סטמאר-ברג שבצפון מזרח הונגריה.
כמו ביישובים רבים באירופה גם באיאק מספר התושבים נמצא בירידה. כך, בשנת 1990 היה מספר התושבים 4,190 ובשנת 2021 רק 3,394 תושבים.
יהודי איאק

יהודים החלו להתיישב באיאק בסוף המאה ה-18. רובם התפרנסו ממסחר וממלאכה, וכמה מהם היו חוכרי קרקעות.
הקהילה היהודית התארגנה בתחילת המאה ה-19 והקימה בית כנסת, בית קברות ו"חדר". החל משנת 1885 היא הייתה כפופה לרבנות קישווארדה.
בשנת 1938, לאחר פרסום "החוקים היהודיים" שהגבילו את היהודים בתחומי הכלכלה והתרבות, איבדו רוב יהודי איאק את פרנסתם. בשנת 1942 גויסו צעירים יהודים מהכפר לעבודות כפייה בחזית אוקראינה, שם נספו רובם בשדות מוקשים. בשנת 1944 לפני חג השבועות הועברו 50 היהודים שנותרו באיאק לגטו קישווארדה ומשם שולחו יחד עם שאר יושבי הגטו למחנה ההשמדה אושוויץ. רק חמישה מתושבי העיר שרדו את השואה.
| שנה | מספר היהודים בעיר | כלל האוכלוסייה |
| --- | --- | --- |
| 1840 | 15 |  |
| 1880 | 74 | 1,295 |
| 1910 | 83 |  |
| 1920 | 64 |  |
| 1930 | 63 |  |
| 1941 | 56 | 3,044 |
הערות שוליים

↑  נתוני הכפר באתר הלמ"ס ההונגרי
↑  מיקום בית הקברות היהודי באיאק
↑  ספר זיכרון לקהילת קליינווארדיין והסביבה
↑  תיעוד יהודים מאיאק שנרצחו בשואה באתר יד ושם
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת קישווארדה |
| --- | --- | --- |
| יישובים | קישווארדה • איאק • אנרץ' • דומבראד • דגה • פניישליטקה • גיולהאזה • יקה • קקצ'ה • לוופטרי • מזלדאן • נירקאראס • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • טורניושפאלצה • אוידומבראד • אויקנז |  |
אונומסטיקון (אוסביוס)

| --- | --- |

 מידע כללי
 מאת:  אוסביוס מקיסריה 
 שפת המקור:  יוונית עתיקה 
 סוגה:  אונומסטיקון 
 נושא:  חקר שמות המקומות 
 
האונומסטיקון (Onomasticon) שחיבר אוסביוס מקיסריה (ביוונית: Περὶ τῶν τοπικῶν ὀνομάτων τῶν ἐν τῇ Θείᾳ Γραφῇ, "על שמות המקומות בכתבי הקודש") הוא מדריך של שמות מקומות, או "גאזטיר", מקור ראשוני המספק לגאוגרפים היסטוריים ידע על ארץ ישראל ועבר הירדן בתחילת המאה ה-4. הוא נמצא בין התחומים העתיקים של הגאוגרפיה והלקסיקוגרפיה. לדעת חוקרים רבים, זהו הספר החשוב ביותר לחקר ארץ ישראל בתקופה הרומית.
האונומסטיקון של אוסביוס היה המקור העיקרי שעליו הסתמך מחבר מפת מידבא של ארץ הקודש מהמאה ה-6.
על היצירה > מבנה החיבור

אוסביוס מביא בחיבור, בסדר אלפביתי, את שמות המקומות הנזכרים במקרא ובברית החדשה, בתוספת תיאור קצר של המקום ושמותיו בזמן כתיבת החיבור.
כך מתאר אוסביוס את שיטתו שלו: "אאסוף את הערכים מכל הכתבים שבהשראה אלוהית, ואסדר אותם מקובצים לפי האותיות הראשוניות שלהם, כך שניתן יהיה להבחין בקלות במה שנמצא פזור לכל אורך הטקסט". תיאור זה מרמז שלאוסביוס לא היה סוג ספר דומה לעבוד על פיו; חיבורו מקורי לחלוטין, ומבוסס על הטקסט של הביבליה בלבד. אחרים הציעו שלרשותו של אוסביוס היו מפות רומיות מוקדמות של האימפריה הרומית שיכול היה לעבוד איתן, ושאפשרו לו לתעד את המרחקים המדויקים בין מקומות במילים רומיים. חיבור זה היה שימושי מאוד למחקר המודרני. מתוך כ-980 שמות מקומות הכלולים במקרא ובברית החדשה, אוסביוס מזהה כ-340 עם מקומות ידועים בתקופתו.
המקור הראשוני לאונומסטיקון הוא כתב היד קודקס ותיקנוס של ספריית הוותיקן (Codex Vaticanus, Gr. 1456), המתוארך למאה ה-11 או ה-12. בשנת 1904 פרסם קלוסטרמן (Klostermann) מהדורה מדעית של כתב היד, תוך שימוש בארבעה כתבי יד נוספים. תלוי בכתב היד של קודקס ותיקנוס הוא קודקס פאריסינוס (Codex Parisinus Gr 464), שמתוארך למאה ה-16. שני כתבי היד הללו נערכו ופורסמו על ידי פאול דה לגארד ב-1870.
אוסביוס מארגן את הערכים שלו בקטגוריות נפרדות לפי האותיות הראשונות שלהם ביוונית, ולפי ספרי התנ"ך. תחת כל אות, הערכים מאורגנים תחילה לפי הספר שבו הם נמצאים, ולאחר מכן לפי מקומם בספר זה. כמעט בכל הערכים ביצירה הגאוגרפית שלו, אוסביוס מציין את המרחקים המתאימים ב"אבני מיל" רומיות (semia) מנקודות התייחסות מרכזיות, כגון מירושלים, בית גוברין (אלאותרופוליס), חברון, עכו (פטולמאיס), קיסריה וכו'. באונומסטיקון של אוסביוס, המרחקים בין כל "אבן מיל" היו בדרך כלל 1,600–1,700 מטר, אם כי המיל הרומי הסטנדרטי היה 1,475 מטר. מכיוון שרוב הכפרים באונומסטיקון רחוקים מדרכים רומיות, הגיעו החוקרים למסקנה שאוסביוס לא ליקט את המידע הגאוגרפי ממפות שהתבססו על סקר אבני מיל, אלא אסף את המידע ממקור אחר.
היכן שיש עיר באתר או בקרבת מקום, אוסביוס מציין זאת בערך המתאים.
אוסביוס משתמש בשמות יוונים-רומיים במקום שמות עבריים, כמו איליה (ירושלים), ניקופוליס (אמאוס), דיוספוליס (לוד), אלאותרופוליס (בית גוברין), אזוטוס (אשדוד), ימניה (יבנה), ניאפוליס (שכם), סקיתופוליס (בית שאן), דיוקיסריה (ציפורי), פילדלפיה (רבת עמון), ופטולמאיס (עכו).
על היצירה > תארוך

האונומסטיקון תוארך באופן מסורתי לפני שנת 324, על סמך התייחסויותיו הדלילות לנצרות, והיעדרן המוחלט של הערות על בנייניו של הקיסר הרומי קונסטנטינוס בארץ הקודש. החיבור מתאר גם מנהגים דתיים מסורתיים באלון ממרא כאילו הם עדיין מתרחשים, בעוד שידוע שהם דוכאו זמן קצר לאחר שנת 325, כאשר נבנתה במקום כנסייה. אוסביוס מתייחס למחנה של הלגיון העשירי פרטנסיס באילה (ליד עקבה ואילת המודרנית), ולגיון זה הועבר כנראה מירושלים לאילה בזמן שלטונו של הקיסר דיוקלטיאנוס (284–305).
הירונימוס תרגם את האונומסטיקון של אוסביוס ללטינית בשנת 388, בעת שחי בבית לחם. המהדורה הלטינית של הירונימוס כוללת כינויים שונים, המבוססים על כתבי היד השונים שעמדו לרשותו. גרסה לטינית זו של האונומסטיקון של אוסביוס הפכה למקור העיקרי למחקר של ארץ ישראל במערב. המהדורה שפרסם פאול דה לגארד כוללת את היצירה הלטינית שחיבר הירונימוס תחת הכותרת, Hieronymi de situ et nominibus locorum hebraicorum liber.
על היצירה > דמוגרפיה

המגוון הדמוגרפי המלא של ארץ ישראל במאה ה-4 לספירה אינו ידוע במלואו. עם זאת, אוסביוס, שהתגורר בבית גוברין (אלאותרופוליס), מדבר בקצרה על ההרכב האתני של הארץ, בעיקר באזור שהיה המוכר לו ביותר. מתוך 14 ערכים שבהם הוא מזכיר את הפרטים האתניים של היישוב, 11 מהיישובים הללו היו יהודיים: עקרון, עניאה (מזוהה עם חירבת ע'ויין א-תחתא), דביר, עין גדי, אשתמוע, הורמה, תלקה, יוטה, נינוה, נערה, וכרמל (המוזכר אגב זיף); האחרים הם כפר שומרוני: תרצה (תרסילה (אנ')) בבתניאה (אנ'); ושני יישובים נוצריים: אנאיה ויתיר. בעיירה דביר, בהיותה "דביירה בהר תבור, בגבולות דיוקיסריה" בגליל התחתון, הייתה אוכלוסייה יהודית נכבדת.
מהדורות

Paul de Lagarde, Onomastica sacra. Göttingen: A. Rente, 1870, 1887. במהדורה זו הטקסטים היווניים והלטיניים אינם מופיעים במקביל אלא ברצף: תחילה לטינית, אחר כך יוונית. העורך מספק הפניות למקורות מקראיים ואחרים, ללא הערות או פרשנות.
Erich Klostermann, Das Onomastikon der biblischen Ortsnamen, Leipzig: J. C. Hinrichs, 1904. המהדורה הביקורתית הראשונה של האונומסטיקון.
R.L. Chapmann III; Joan E. Taylor, Palestine in the Fourth Century A.D.: The Onomasticon by Eusebius of Caesarea, G.S.P. Freeman-Grenville. Jerusalem: Carta, 2003. תרגום לאנגלית הן של הטקסט היווני מאת אוסביוס והן של התרגום הלטיני מאת הירונימוס.
R.S. Notley; Ze'ev Safrai, Eusebius, Onomasticon: The Place Names of Divine Scripture, Boston / Leiden: E.J. Brill, 2005. מהדורה ביוונית, לטינית ואנגלית, עם הערות ופרשנות.
לקריאה נוספת

ספר האונומאסטיקון לאֶבסביוס. תֻרגם [מיוונית] (בצירוף הערות) בידי ע"צ מלמד. ירושלים, הוצאת ספרים ע"ש י"ל מאגנס, תש"י. פורסם לראשונה ב"תרביץ" שנה י"ט ושנה כ"א. הדפסה מחודשת על ידי החברה לחקירת ארץ־ישראל ועתיקותיה, ירושלים, תשל"ח.
זאב ספראי, "השומרון באונומסטיקון לאווסביוס", מחקרי שומרון ובנימין, ג, תשנ"ג, עמ' 28–42.
זאב ספראי, ‏ה'אונומסטיקון' לאוסביוס והיישוב בדרום הר חברון, קתדרה 72, תמוז תשנ"ד, יוני 1994, עמ' 23–33
יצחק חמיטובסקי, "בין תרצה לתרצה באונומסטיקון לאווסביוס ושאלת מוצאו של מנחם בן גדי", בית מקרא, נב, א, תשס"ז, עמ' 42–55.
הערות שוליים

↑  ירושלים לדורותיה, יחידה 4 (כתבו: זאב רובין, פנינה ארד), האוניברסיטה הפתוחה, תשע"ו – 2016, עמ' 110.
↑  אריה קופסקי, אוסביוס בישוף קיסריה: חייו ויצירתו, בתוך אוסביוס בישוף קיסריה, תולדות הכנסייה, עמ' כב.
| --- | --- |
בקרת זהויות :  NLI: 987007351710805171  BnF: cb15039947s (data)  GND: 4431868-6  LCCN: nr96044850  SUDOC: 149295308  VcBA: 492/7008  VIAF: 184210546   WorldCat (עם VIAF): 184210546
אינוורטאז

אינוורטאז (Invertase; שם סיסטמטי – beta – fructofuranosidase), הוא אנזים המזרז את ההידרוליזה של סוכרוז לגלוקוז ולפרוקטוז. הסוכרוז מורכב מגלוקוז ופרוקטוז ומצוי במרבית הצמחים. תפקיד האנזים בגוף הוא להפוך את הסוכרוז ל-D-Glucose ול-D-Fructose הנספגים בקלות במערכת הדם. בתעשייה הוא משמש בייצור ממתקים וסירופים.
הסוכרוז אינו סוכר מחזר כיוון ששני הפחמנים האנומרים של הסוכרים קשורים זה לזה. עובדה זו מגינה עליו מפני הידרוליזה או חמצון על ידי אנזימים צמחיים.
האנזים מופק בדרך כלל משמרים ובעיקר מ-Saccharomyces cerevisiae. מאחר שאינוורטאז קשור בחוזקה לדופן תא השמר, הוא צריך להיחשף קודם לאוטוליזיס, או שבירה אנזימטית של דופן התא לפני קבלת האנזים המסחרי. בצורתו המקובעת אינוורטאז משמש בעיקר לניסויים. מאחר שהאנזים המסיס מצוי במחיר זול, יש יתרון כלכלי מועט לשימוש חוזר באנזים זה.
מאפייני האנזים:
pH אופטימלי – 4.5
טמפרטורה אופטימלית – 55 מעלות צלזיוס
אורי דייג

אורי דייג (נולד בשנת 1939) הוא אתלט ישראלי בעבר, אלוף ישראל (1970) בריצת 5,000 מטר ובריצת 10,000 מטר) ואלוף המכביה השמינית (1969) בריצת 10,000 מטר.
ביוגרפיה

דייג נולד בחצר כנרת. בגיל שנה עבר עם הוריו לעין גב ומשם בגיל ארבע לקיבוץ גבעת חיים. בשנת 1952 התחולל פילוג בתנועת הקיבוץ המאוחד ואורי עבר עם משפחתו להקים את היישוב החדש גבעת חיים איחוד, בו חי עד היום. בשנת 1957 התגייס לצה"ל ולאחר קורס קצינים גויס לסיירת שקד (שהוקמה בשנת 1955) והיה בין קציניה הראשונים. במהלך קורס הקצינים השתתף באליפות צה"ל בריצה ובה גילה את כישרונו. את אימוניו המקצועיים החל רק לאחר השחרור מהצבא כשהיה כבן 22.
ביוגרפיה > קריירה ספורטיבית

דייג החל לעסוק בריצה למרחקים ארוכים לאחר שירותו הצבאי כשהיה בן 22. הוא התאמן בקבוצת הפועל עמק חפר בהדרכתו של יענקל'ה בורנשטיין. באליפות ישראל שנערכה בשנת 1968 (בגיל 29) הוא זכה במדליית כסף בריצת 5,000 מטר בתוצאה של 15:38.9 דקות, אחרי יובל וישניצר מאס"א תל אביב שקבע שיא ישראלי חדש של 14:45.6 דקות.
ביוגרפיה > קריירה ספורטיבית > אלוף המכביה

במכביה השמינית שנערכה בשנת 1969 זכה במדליית זהב בריצת 10,000 בתוצאה של 32.09.8 דקות לפני ציון חצרוני (32:11.0 דקות) ויוסף צברי (33:13.6 דקות), שניהם מישראל.
ביוגרפיה > קריירה ספורטיבית > אלוף ישראל

באליפות ישראל שנערכה בשנת 1970 זכה בשתי מדליות זהב והיה בין האתלטים המצטיינים באליפות. הוא זכה בריצת 5,000 מטר בתוצאה של 15:34.4 דקות, לפני דוד לויקו ממכבי תל אביב (15:42.8 דקות) ויעקב עזרא מהפועל חדרה (15:44.6 דקות) ובריצת 10,000 מטר בתוצאה של 32:10.2 דקות, לפני נחום עזרא מהפועל חדרה (32:59.2 דקות) ודוד לויקו (33:11.8 דקות).
במהלך השנים 1961–1972, השתתף בעשרות מרוצי שדה ומרוצי ערים בישראל ואף ניצח ברבים מהם. בגיל 33 פרש מקריירת הריצה אליה שב לאחר הפסקה בגיל 40 כשהתחרה במקצי הוותיקים.
חייו האישיים

דייג נשוי ואב לשלושה ילדים. לאחר פרישתו מריצה עבד כרכז הבניה בקיבוץ גבעת חיים איחוד וכן כמפקח בניה בפרויקטים רבים ברחבי ישראל.
הערות שוליים

↑  יעקב פתאל, אסתר שחמורוב - תקוה גדולה שאכזיבה בגלל מאמנה, דבר, 30 ביוני 1968
↑  אברהם פז, רוזנמן ניצח את וישניצר גם ב 1500, מעריב, 6 באוגוסט 1969
↑  יעקב פתאל, חנה שזיפי שיפרה שיאה הארצי בריצת 1500 מ' - 4:38.0 ד', דבר, 28 ביוני 1970
↑  יעקב פתאל, שיא חדש של גונטובניק בברזל -16.28 מ', דבר, 5 ביולי 1970
אורי בשן (אלבום)

| --- | --- |

 אלבום אולפן מאת אורי בשן
 יצא לאור:  8 בספטמבר 2000
 סוגה:  רוק, פופ, בלוז
 שפה:  עברית 
 אורך:  37:55
 חברת תקליטים:  הליקון
 הפקה:  אורי בשן
 
אורי בשן הוא שמו של אלבומו היחיד של אורי בשן עד כה. העבודה על האלבום נמשכה כ-7 שנים, והוא יצא לאור בשנת 2000.
בשן כתב את המילים והלחנים לכל שירי האלבום, למעט מילות השיר שברצועת האלבום האחרונה, שנכתבו על ידי ויסטן יו אודן ותורגמו על ידי בשן.
לאלבום עטיפת פלסטיק כחולה ועגולה, שעוצבה על ידי בשן וזיכתה אותו בפרס לעיצוב בתחרות "תמוז 2000".
רשימת השירים באלבום

צום
איצטרובל
ליד נהר
כל עוד
גאות
מיליון
מסביבך
פרופסור יהושע
הוליווד מפחדת לקוות
בלוז ההלוויה
משתתפים באלבום

אורי בשן: שירה, גיטרות, הפקה מוזיקלית, עיבודים, קולות, פסנתר בשיר "מיליון", ציור, צילום ועיצוב.
אבשלום בוקשפן: עיבודים וגיטרה בס.
מושיק קופ: עיבודים, תופים וקולות.
זיו קוז'ו: עיבודים, פסנתר, קלידים ואורגן לזלי.
ערן רוטזק: עיבודים, תכנותים וגיטרה חשמלית בשיר "פרופסור יהושע".
אודי הניס: מפוחית בשיר "מסביבך".
אלינור בשן: קולות בשיר "כל עוד".
אולה אולסון

אולה ה. אולסון (באנגלית: Ole H. Olson;‏ 19 בספטמבר 1872 –  29 בינואר 1954) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כסגן המושל ה-16 של מדינתו בשנים 1933–1934, ומתוקף תפקידו הושבע ביוני 1934 כמושל דקוטה הצפונית ה-18 עקב הדחתו של המושל המכהן ויליאם לנגר, וכיהן בשארית תקופת כהונתו המתוכננת עד ינואר 1935.
ראשית חייו

אולה אולסון נולד בעיר מונדובי שבוויסקונסין, כבכור מבין תשעת ילדיהם של הוריו שהיגרו מהעיר סוגן (Sogn) שבנורווגיה. לאחר שסיים את לימודיו בקונקורדיה קולג' שבמורהד, מינסוטה, עבר אולסון למחוז אדי שבדקוטה הצפונית, והקים חווה מצליחה. ב-1912 הוא נשא לאישה את ג'וליה רמברגט, ולשניים נולדו ארבעה בנים ושש בנות.
קריירה

אולסון נבחר לבית הנבחרים של דקוטה הצפונית וכיהן בו בשנים 1917–1919. לאחר מכן הוא נבחר לסנאט המדינתי וכיהן בו בשנים 1919 -1931, מתוכם ב-1929 כנשיאו הזמני. ב-1932 נבחר אולסון כסגן מושל דקוטה הצפונית וכיהן בתפקיד תחת המושל ויליאם לנגר. ב-1934, כאשרר הודח לנגר מתפקידו וניסון למאסר לאחר שערורייה, הושבע אולסון במקומו כמושל דקוטה הצפונית ה-18. הוא כיהן בתפקיד עד תום תקופת כהונתו המתוכננת של לנגר, ובמהלך תקופת כהונתו הקצרה צעדו מפגינים אל הקפיטול המדינתי והמשמר הלאומי נקרא להשליט סדר.
מותו

אולה אולסון נפטר בעיר ניו רוקפורד שבדקוטה הצפונית ב-29 בינואר 1954, בגיל 81. הוא נטמן בבית הקברות הלותרני גרנדפילד שבעיר שאיין שבדקוטה הצפונית.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, pp. 1181-1182.